**Edvin Marton**, vlastným menom **Lajos Edvin Csűry**, (\* 17. február 1974, Výlok, Ukrajina) je maďarský hudobný skladateľ a huslista. 

Je známy ako huslista, ktorý hudobne sprevádza krasokorčuliarov ako sú Jevgenij Pľuščenko, Stéphane Lambiel a iných známych krasokorčuliarov.

Životopis
---------

Edvin sa narodil do hudobnej rodiny v maďarskej dedinke Výlok na Ukrajine. Edvin dostal svoje prvé husle ako päťročný. *"Vôbec som však nechcel cvičiť. Robil som všetko možné, sadal som si na ne, polámal som ich. Do troch dní som však mal nové. No potom som sa v škôlke veľmi zamiloval do jedného dievčaťa a mama mi povedala: ´Keď ju ľúbiš, mohol by si jej zahrať serenádu. To bola pre mňa ohromná motivácia. Naučil som sa teda jednu pesničku, a keď som jej ju zahral, dostal som za ňu pusu. Vtedy som sa rozhodol, že budem hrať na husle celý život,"* hovorí Marton.[chýba zdroj]
Keď mal deväť rokov prijali ho na prestížnu univerzitu pre talentovaných hudobníkov v Sovietskom zväze – Čajkovského hudobnú školu v Moskve. Pokračoval svoje štúdium s Eugeniou Tchougaevou. 

Svoj prvý dôležitý koncert odohral v dvanástich rokoch s Moskovským symfonickým orchestrom. Keď mal sedemnásť stal sa študentom na Hudobnej akadémii Liszta Ferenca v Budapešti. Zúčastnil sa súťaže Rugiera Ricciho, kde vyhral cenu pre najlepšieho účastníka, a tiež vyhral Veľkú cenu víťazov v International Course Competition v Berlíne. V roku 1993 bol najmladším sólistom pre Národnú filharmonickú koncertnú agentúru v Maďarsku. Vystupoval skoro so všetkými hlavnými Maďarskými orchestrami a hral koncerty v Rakúsku, Taliansku, Nemecku a Švajčiarsku. V Máji 1994 medzinárodne známa Dorothy Delay ho pozvala na Aspen Music Festival v Colorade, kde mal koncert s Rohanom de Silva. V New Yorku vyhral štipendium a bol prijatý do triedy Dorothy Delay na Julliard School of Music.

Edvin Marton, Dima Bilan a Jevgenij Pľuščenko v Belehrade
Počas štúdia v New Yorku získal mnoho profesionálnych kontaktov, ktoré znamenali zmenu v jeho hudobnom štýle. Tu, v jednom z najviac uctievaných klasických hudobných zariadení Juliardu, sa spojil s DJ-mi a poskočil na vysoký stupeň klasiky, čo je pokladané za rozhodujúci moment. Ako dvadsaťročný precestoval viac ako 30 štátov, hral v mnohých významných koncertných halách ako napríklad v Berlínskej filharmónii a vo Viedenskom Koncertnom dome. Ale stále hľadal zmenu. Po promóciách na hudobnej akadémii sa rozhodol Lájos zmeniť svoje meno na Edvin Marton a dať hudbe nový smer. 

Stále sa zaujímal o interpretácii svojej vlastnej hudby, no to neznamenalo, že by nemohol hrať Mozarta či Vivaldiho, pretože dnes je oveľa viac vzrušujúcejšie hrať tieto práce s elektrickými tóninami, pretože je teraz nová doba a 21. storočie.*„Okrem toho, že píšem aj vlastnú muziku, rád prerábam klasiku vo vlastnom štýle. To robili skladatelia odjakživa Mozart upravil Bacha, Bizet Vivaldiho. Ľudia totiž majú radi melódie, ktoré poznajú, ale chcú ich počuť v novom štýle,"*[chýba zdroj] dodáva huslista, ktorý má ako romantik rád predovšetkým hudbu Brahmsa, Mendelssohna, Čajkovského Vivaldiho a jeho idolom je Paganini.

Šancu hrať na Stradivárky, na ktorých predtým hral samotný Niccolò Paganini, vyhral na Svetovej súťaži v Kanade v roku 1996, kde súťažilo ďalších 350 huslistov.
„Bolo tam 350 iných huslistov. Z toho 60 Japoncov, 70 Číňanov a všetci vstávajú ráno o piatej, aby mohli celý deň cvičiť. Ale ja vstávam už o štvrtej, a preto som vyhral," žartuje Marton.  

Jeho životnou partnerkou je bývalá *Miss Balaton* Adrienn Gombosi. 21. októbra 2009 sa im narodil syn Maxim.

Vzdelanie
---------

* 1983 – Čajkovského akadémia, Moskva
* 1991 – Hudobná akadémia Franza Liszta (Zeneakadémia), Budapešť
* 1994 – Juilliard School of Music (New York)
* 1995 – Hudobná Akadémia (Viedeň)

Husle
-----

Hrá na stradivárkach *Antonio* z roku 1697 v hodnote 4 miliónov dolárov, ktoré mu doživotne zapožičala švajčiarska banka. Okrem nich má aj husle od talianskeho majstra Jozefa Antonia Roccu z 1865. Na albume Sarasate hral na husliach od talianskeho majstra Carla Guiseppeho Testora z roku 1698.

Diskografia
-----------

### 1996 *Sarasate*

1. **Eight Spanish Dances:** Malaguena Op.21 No 1.
2. Habanera
3. Romanza andaluza
4. Jota Navarra
5. Playera
6. Zapateado
7. Spanish Dance
8. Spanish Dance
9. **Caprice Basque:** Moderato
10. Allegro moderato
11. **Zigeunerweisen:** Moderato. Lento
12. Un poco piú lento
13. Allegro molto vivace
14. **Concert Fantasy on Carmen:** Introduction. Allegro moderato
15. Moderato
16. Lento assai
17. Alegro moderato
18. Moderato

### 2003 *Strings 'N' Beats*

1. King Of The Forest
2. Miss You
3. Bitter Sweet Symphony
4. Una furtiva lagrima
5. Magic Stradivarius
6. Birdman /Hungarian Folk Song
7. Secret Emotions
8. Fire Dance
9. Gloomy Sunday
10. First Date
11. Wind Of Spring
12. Panis Angelicus
13. Spaces Of Freedom
14. Sarabande
15. Art On Ice

### 2004 *Virtuoso*

1. Gypsy Dance
2. Beethoven 5
3. Love Story
4. Hibi-Haba
5. Aura
6. Guitarra Latino
7. Romeo and Juliet
8. Irish
9. Hungarian Rhapsody
10. India
11. Virtuoso
12. Dark Angel
13. Oda of Joy
14. Carrinina Burana

### 2006 *Stradivarius*

1. Tosca Fantasy
2. Vivaldi Spring
3. Rio Carneval
4. Badinerie
5. Romeo and Juliet
6. Dramatico
7. My Love is Deep
8. Bellydance
9. Love in Venice
10. Tchaikovsky Remix
11. Ibiza
12. C'est la Vie- Instrumental Version
13. Ice Symphony
14. O Sole Mio
15. Crazy Violin
16. Hungarian Rhapsody No.6
17. Fireworks
18. Paganini
19. Bonus- C'est la Vie feat. Lou Bega

### 2010 *Hollywood*

1. Titanic
2. Tango Amore
3. Concierto de Aranjuez
4. Evita
5. Gladiator
6. Mask of Zorro
7. Batman
8. Zorba the Greek
9. Chopin
10. White Angel
11. Victory
12. Memory
13. Loving You
14. Feelings
15. Godfather

Referencie
----------

1. ↑   [Biografia od Victorie Rose : Prince of the Violin: The Secret Life of Edvin Marton]

Iné projekty
------------

Commons
* Spolupracuj na Commons Commons ponúka multimediálne súbory na tému **Edvin Marton**

Externé odkazy
--------------

* Oficiálna stránka
* Fórum Edvina Martona v angličtine
* Neoficiálna stránka
* Link Collection about Edvin

Autoritné údaje: * GND: 135102677
* ISNI: 0000 0000 7879 477X
* LCCN: n2008042538
* VIAF: 11779760
* WorldCat: lccn-n2008042538